Campionatul Mondial de Fotbal 1934 a fost primul Campionat Mondial în care echipele au fost nevoite să se califice (în primul Campionat Mondial, echipele participante au fost invitate de către FIFA). Când 32 de echipe au intrat în competiție, FIFA a organizat o calificare pentru a selecta 16 echipe pentru turneul final. Chiar și Italia, gazda Campionatului Mondial, a trebuit să ia parte la meciurile de calificare (singura dată când gazda trebuie să se califice). Campionii en-titre, Uruguay, au refuzat să își apere titlul pentru că multe țări din Europa au refuzat să ia parte la Campionatul Mondial de Fotbal din 1930, găzduit de ei.